Diari Oficial de la Generalitat Valenciana


Sumari del DOGV 7536, del 29-05-2015 (2015/5033)

Notificació de resolució dictada en l'expedient sancionador de mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7536

Data del DOGV
:   29-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5033


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de resolució dictada en l'expedient sancionador de mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana. [2015/5033]  
Intentada la notificació expressa als interessats que s'indica i atés que no s'ha pogut efectuar, en virtut del que disposa l'article 59.4 de la Llei Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà d'este anunci es procedix a notificar l'extracte de la resolució dictada en procediment de revocació pel director general d'Economia:  
  
1. Tipus d'acte administratiu: resolució definitiva en expedient sancionador per no presentació de la declaració estadisticocomptable corresponent a 2013.  
2. Data de la resolució: 12 de maig de 2015.  
3. Interessat: Grazia Servicios Integrales, SL (VS-2008-030).  
4. Norma infringida  
Es considera infringit l'article 4 del Decret 24/2011, de 18 de març, del Consell, pel qual es regula la forma de complir el deure d'informació estadisticocomptable dels mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana, en relació amb el Reial Decret 764/2010, d'11 de juny, pel qual es desplega la Llei 26/2006, de 17 de juliol, de Mediació d'Assegurances i Reassegurances Privades en matèria d'informació estadisticocomptable i del negoci, i de competència professional.  
5. Qualificació de la infracció  
Es qualifica la infracció de greu, a l'empara del que disposa l'article 55.3.e de la Llei 26/2006, de 17 de juliol, de Mediació d'Assegurances i Reassegurances Privades, ja que s'ha requerit el mediador perquè presentara la declaració, per escrit, i s'hi ha donat un nou termini, i el mediador no ha atés este requeriment.  
6. Sanció imposada.  
D'acord amb el que establix l'article 56.2 de la Llei 26/2006, de 17 de juliol, de mediació d'assegurances i reassegurances privades, s'acorda la imposició d'una sanció de multa per import de 6,001 euros per la infracció tipificada com a falta de remissió a la Direcció General d'Economia, Emprenedoria i Cooperativisme de totes les dades o tots els documents que se li hagen de remetre, ja siga per mitjà de la seua presentació permanent o periòdica, ja per mitjà de l'atenció de requeriments individualitzats, o la falta de veracitat en estos.   
S'entén, a més, que hi ha hagut la falta de remissió arreplegada en el mencionat precepte, atés que no s'ha produït la presentació de la declaració estadisticocomptable dins del nou termini concedit a este efecte per la Unitat de Mediació d'Assegurances Privades quan va recordar per escrit al sancionat l'obligació de presentació.  
Pel que fa a la graduació de la sanció s'apliquen els criteris de l'article 43 del Reial Decret Legislatiu 6/2004, de 29 d'octubre, pel qual s'aprova el text refós de la Llei d'Ordenació i Supervisió de les Assegurances Privades i per això s'imposa la sanció en el seu grau mínim ja que no concorren circumstàncies atenuants ni agreujants.  
  
7. Resolc  
Imposar a Grazia, Servicios Integrales, SL (VS-2008-030) la sanció de multa per import de 6,001 euros per la infracció tipificada com a falta de remissió a la Direcció General d'Economia, Emprenedoria i Cooperativisme de totes les dades o tots els documents que se li hagen de remetre, ja siga per mitjà de la seua presentació permanent o periòdica, ja per mitjà de l'atenció de requeriments individualitzats, o la falta de veracitat en estos.   
8. Recursos.  
Contra esta resolució, que no posa fi a la via administrativa, es podrà interposar un recurs d'alçada, en el termini d'un mes a comptar des de l'endemà de la notificació, davant del secretari autonòmic d'Economia i Ocupació, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 26 de maig de 2015.- El director general d'Economia, Emprenedoria i Cooperativisme: Raúl Martín Calvo.